Politiet i Hjørring anholdte mandag middag en 22-årig kvinde fra Hirtshals. Hun bliver fremstillet i et grundlovsforhør i retten i Hjørring tirsdag.

Kvinden har været efterlyst i over en uge og mandag middag mødte hun så op på politistationen i Hjørring med en forsvarer. Hun er sammen med en 20-årig mand, som blev varetægtsfænglset forrige fredag, sigtet for i alt 13 såkaldte 'kassedyk' i mindre købmandsforretninger for et samlet beløb på omkring 70.000 kroner. Manden blev anholdt i Sindal d. 12 februar og han er nu varetægtsfængslet. Fremgangsmåden har været den, at mens kvinden distraherede personalet, så manden sit snit til at tømme kassen.